Bogi Nils Bogason er forstjóri Icelandair Hagnaður Icelandair á þriðja ársfjórðungi nam tæplega 61,5 milljón Bandaríkjadölum , eða sem samsvarar 7,6 milljörðum íslenskra króna . Á sama tíma í fyrra nam hagnaðurinn nam 62 milljónum dala , en tekjurnar að frádregnum leigukostnaði flugvéla og áhafna drógust saman um 2% , úr 535,2 milljónum í 533,9 milljónir dala . Rekstrarkostnaðurinn dróst saman milli ára , úr 430,2 milljónum dala í 401,3 milljónir dala . Farþegaaukning ferðamana til Íslands á þessum annasamasta tíma ársins , en ársfjórðungurinn nær yfir sumarmánuðina júlí og ágúst sem og september , nam 27% . Félagið uppfærði afkomuspá sína á dögunum og hækkaði hana um 35 milljón dali fyrir árið , í 35 til 55 milljón dala tap en lækkar nú efri mörkin í 45 milljón dali . Í dag greiddi Boeing flugfélaginu aðra hlutagreiðslu bóta vegna 737 MAX véla félagsins sem ekki hefur verið hægt að nota vegna kyrrsetningar lungann úr árinu . Bogi Nils Bogason forstjóri segir þriðja ársfjórðunginn sýna bættan rekstur þrátt fyrir áhrif MAX vélanna , en hann segir helsta styrk félagsins vera sveigjanleikann í leiðarkerfi þess . „ Við höfum lagt áherslu á ferðamannamarkaðinn til Íslands til að svara aukinni eftirspurn og flutt um 30% fleiri farþega til landsins á háannatíma en fyrir ári , og áfram verður einblínt á það inn í árið 2020 , " segir Bogi sem segir að takist hafi að draga úr áhrifum kyrrsetningar MAX vélanna með kostnaðarhagræðingu . „ Á þriðja ársfjórðungi hefur okkur jafnframt tekist að ná árangri í því að vera á tíma sem hafi dregið mikið úr kostnaði . " Ef horft er á fyrstu níu mánuði ársins nemur tapið nú 16,4 milljónum Bandaríkjadala , sem er um 10 milljónum meira tap en á sama tíma fyrir ári .